Giardini-Naxos

Giardini-Naxos a l'é na comun-a dla region Sicilia, an provincia ëd Messin-a, con sirca 8.715 abitant. As dëstend su na surfassa ëd 5 kilòmetr quadrà, con na densità ëd popolassion ëd 1743 abitant al chilòmeter quadrà. A confin-a con Calatabiano (an provinsa ëd Catania), Taormina.

A l'é na località arnomà për ël bel clima e ij bagn, con d'anstalassion torìstiche ëd prim órdin.

 Testimonianse archeològiche 
A resta anté ch'a-i era l'antica colònia elenìstica ëd Naxos, dël sécol ch'a fa VIII aGC e crasà dai siracusan tre sécoj apress.
Ëd cost antich ansediament an resto dle trasse consistente dij murajon ch'as peulo daitesse al VI sécol aGC, dle pòrte e ëd na tor; an dzorpì, a-i é në spassi na vira ocupà da 'n grand santuari.
An costa ampia zòna a l'é stàit identificà n'antich templi (sécoj VII aGC-V aGC) ch'a l'é bel fé a fussa consacrà al cult d'Afrodite.
Sempe an costa zòna as treuvo n'autar e doi forn da mon, ch'a l'é bel fé a fusso gropà al santuari.

N'àutra part ëd la zòna archeològica a l'é ocupà da le reste dla sità arcostruìa apress la distrussion dël 476 aGC; ambelessì as treuvo dle reste ëd leu ëd cult e 'd negòssi d'artisan (olé, modleur dë statue).

Ij vàire repert archeològich artrovà (siràmiche, materiaj për ole, scolture, tère cheuite, fragment architeturaj) a son goernà ant ël Musé archeològich ëd Naxos.

Categorìa:Comun dla provincia ëd Messin-a